- Լինելով կայացած քաղաքական գործիչ, ով բազմիցս ընդունել է որոշումներ և համակարգել դրանց իրականացումը, որոնք ենթարկվել են ժամանակի փորձությանը և արժանացել դրական գնահատականի, գիտակցելով խնդրի ողջ բարդությունը և ունենալով դրանց հաղթահարման համար անհրաժեշտ և հիմնավորված լուծումներ` իմ պարտքն եմ համարում ներդնել իմ անձնական փորձը և ունակությունները իմ հարազատ քաղաքի և մեծ ընտանիքի վերածննդի և բարգավաճման գործում: Իմ անցած կյանքի ուղին և կուտակած փորձս գնահատում եմ բավարար` ղեկավարի և կազմակերպչի պարտականությունները ստանձնելու համար, և իմ ու իմ նվիրյալների թիմի հետևողական և համակարգված աշխատանքի շնորհիվ` հասնելու ցանկալի արդյունքների: Իմ նվիրյալնե րի թիմը Գյումրի քաղաքի ողջ բնակչությունն է, որոնցից յուրաքանչյուրը իր անձնական մասնակցությամբ ըստ ունակությունների և հնարավորության, ընտրած մասնագիտության և աշխատանքի` հավասար հնարավորություններով պետք է ներգրավվի իր մեծ ընտանիքի կենսապահովման և ծաղկեցման գործընթացին: